*ሽሞንተ መጋቢት ናይ ዕዉታት መዓልቲ*

*ርሑቕን ቀረባን ዘሎኽን ዓልላላ ነዛ መዓልቲ :*

*እንቋዕ ኣራኸበና ሰብኣይ ምስ ሰበይቲ*

*ሓደ እተደመሮ ሓደ ይብሉ ሓደ ልቃውንቲ*

*ንዘንትዕለት ኣዳቢት ኣሳሳኒት ሰላም ንጥንቲ :*

*ሾሞንተ መጋቢት : ኣይትረሰዐትን ብስልቲ*

*ስርዕቲ ካብ ኣዳምን ሄዋንን ብጥንቲ*

*ቃል ኣቦዋት ዝነገረዎ እንተላይ መስረቲ*

*ንቡር ኣዀሊዐን ብሓባር ሰቲረናኣ ነዛ መዓልቲ*

*ስርዕእትን ማዕርነት ወዳኒት ንመሰል ንርስቲ :*

*እሱን ንሳን ሓደ ሊቢ : ማዕርነት ኣብ መሰል ርስቲ*

*እወ ! ኣደ'ቶም ጀጋኑ : ትወልድ ብዕትብቲ*

*ውዒላቶ ንመሰላ : ኮይና ናይ ዓወት መላፍንቲ*

*ድሕሪ ባይታን ስርዓትን : ዝነግርሉ እቶም መስረቲ*

*ጣቋኣ ብልሓታ ዝንገረሉ : ዘጽረዮም ከም መዂባዕቲ :*

*እናሓደረ ዝጥቁ : ናይ ሓባር ስጒሚ*

*እና ሓደረ ዝስስን ብመንእሰይ ተራዓሚ*

*ኣንስታይ ክሽበት ተሳዒራ : ሕሱም ስልሚ*

*ሃ.ማ.ደ.ኤ. ነቒሐናሉ : ሰጒሚናሉ ኽሰርጽ ንሕጊ ተላሚ*

*ህዝቢ ተቐቢሉዎ : ብጐስጓስ ሕጊን ስርዓትን ኣርዓሚ :*

*ሰብኣይ ምስ አበይቲ : እንቋዕ ኣራኸበና*

*ቤትና በረኸትን ሰላምን ደስታን ይሰስነልና*

*ፍቕሪ : ዉሉድን ወላዲን ኣርዓሙ የሰማምዓና*

*መውስቦ : ሓደን ሓደን : ይኸውን ሓደ የጽንዓልና*

*ይመስገን : እቲ ኣብ ሾሞንተ መጋቢት የሕቢሩ ዘውዓለና ::*

*ዓወት ንሓፋሽ*

*ዘካርያስ ተስፋጽዮን ( እምባ ሙዃን )*

*ከተማ ማንሃይም ጀርመን23.02.2018*